VENDIM
Nr. 269, datë 9.5.2025

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RRITJA E SIGURISË SË DIGËS DHE PËRMIRËSIMI I AFTËSIVE UJËMBLEDHËSE TË REZERVUARIT TË KURJANIT”, BASHKIA ROSKOVEC


Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rritja e sigurisë së digës dhe përmirësimi i aftësive ujëmbledhëse të rezervuarit të Kurjanit”, Bashkia Roskovec.
2. Shpronësimi bëhet në favor të Bashkisë Roskovec.
3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse që paraqitet në tabelën që i bashkëlidhet këtij vendimi, për pasuritë e llojit “arë”, me një vlerë të përgjithshme prej 2 481 500 (dy milionë e katërqind e tetëdhjetë e një mijë e pesëqind) lekësh.
4. Vlera e përgjithshme e shpronësimit, prej 2 481 500 (dy milionë e katërqind e tetëdhjetë e një mijë e pesëqind) lekësh, përballohet nga buxheti i Bashkisë Roskovec.
5. Vlera e shpenzimeve procedurale, në masën 50 000 (pesëdhjetë mijë) lekë, përballohet nga buxheti i Bashkisë Roskovec.
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronarët e pasurive të paluajtshme, pronë private, të pasqyruar në tabelën, që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim, pranë Bashkisë Roskovec.
8. Bashkia Roskovec kryen procedurat për likuidimin e pronarëve të shpronësuar, sipas përcaktimeve të bëra në këtë vendim.
9. Afati i fillimit dhe i përfundimit të punimeve është në përputhje me afatet e parashikuara nga Bashkia Roskovec.
10. Agjencia Shtetërore e Kadastrës, Drejtoria Vendore Fier, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar dhe regjistrimin e kalimit të pronësisë në favor të Bashkisë Roskovec për pasuritë e shpronësuara, sipas këtij vendimi.
11. Agjencia Shtetërore e Kadastrës pezullon të gjitha transaksionet me pasuritë e shpronësuara deri në momentin e realizimit të procesit të hedhjes së gjurmës së projektit mbi hartën kadastrale dhe regjistrimin e kalimit të pronësisë në favor të Bashkisë Roskovec për pasuritë e shpronësuara, sipas këtij vendimi.
12. Ngarkohen Ministria e Infrastrukturës dhe Energjisë, Bashkia Roskovec, Agjencia Shtetërore e Kadastrës, Drejtoria Vendore Fier, dhe Agjencia Shtetërore për Shpronësimin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

	Nr.
	Pronari
	Të dhënat kadastrale (sipas kartelës së pasurisë)
	Vlerësimet për shpronësim
	Shënime (D+E) (Kufizime hipotekore, barrë mbi pasurinë etj.)

	
	
	
	“Arë”
	Vlerat e kulturave bujqësore 
	Vlera totale (lekë)
	

	
	Emri
	Atësia
	Mbiemri
	Zona kadastrale 
	Nr. i pasurisë
	Lloji i pasurisë
	Sipërfaqja totale 
	Volumi
	Faqe
	Sipërfaqja (m2)
	Çmimi (lekë/m2)
	Vlera (lekë)
	Vlera e kulturave bujqësore (lekë)
	
	

	1
	Ilir 
	Shahin
	Gega
	3196
	355/41
	Arë
	4000
	13
	152
	4000
	269
	 1,076,000 
	 342,000 
	 1,418,000 
	 

	2
	Sali
	Ramadan
	Gega
	3196
	355/42
	Arë
	3000
	13
	153
	3000
	269
	 807,000 
	 256,500 
	 1,063,500 
	 

	Vlera totale
	 2,481,500 
	 



